Scott Joplin

I Scott Joplin (24 ya ing Noviembre 1868 – 1 ya Abril 1, 1917) métung yang Americananung compositor ampóng pianista ning ragtime. Áusan deng  "Ári ning Ragtime",Berlin, Edward A. (1994). King of Ragtime: Scott Joplin and His Era. Oxford University Press. ISBN 0-19-510108-1. at miglalang yang maygit ápat a púlung piezang ragtime , kayábé ya ing métung a ballet a ragtime, ampóng adwang opera. Ing métung karéng múmúná na ampóng pékasikat a pieza, ing "Maple Leaf Rag", ing péka ma-influenciá nang hit. Tutúring néng métung a uri ning musicang clasical Joplin ing ragtime, a dápat dang patigtig karéng sala da reng concierto (concert hall).

Atuklasan déng pasibáyu ing musica nang Joplin anyang decadang  1970, anyang mípalual ya ing album nang Joshua Rifkin a métung lang miliun deng sínalî. Katukí né níni ing peliculang   The Sting, a sínambut Academy Award, nung nú ró pépatigtig déng áliwá nang piezang Joplin, alimbáwâ ing "The Entertainer", a tinigtig nang Marvin Hamlisch at maléparan dísan king radiu.